als_Latn dik_Latn sag_Latn
Ministria e Brendshme reagoi ndaj deklaratave të lëshuara sot publikisht nga Partia Demokratike. “Akuzat për lejimin e një shtetasi kolumbian të kalonte në Pikën Kufitare, edhe pse sipas kësaj deklarate, për të kishte prova për implikim në trafikun e heroinës të zbuluar në Xibrakë, janë tërësisht të pavërteta.
Operacioni Policisë në Xibrakë është organizuar dhe realizuar në bashkëpunim të ngushtë me Prokurorine e Krimeve te Renda dhe Partneret Ndërkombëtarë, me të cilët është mbajtur kontakt për tëgjitha veprimet dhe për personat e perfshirë në këtë veprimtari”, sqaron policia.
Si rezultat i këtij bashkepunimi, vijon Ministria e Brendshme, u bë i mundur finalizimi me sukses të plotë i këtij operacioni me përmasa ndërkombetare, ku u bë e mundur arrestimi i 11 personave dhe u sekuestrua sasia më e madhe e kokaines që është kapur në këto 24 vite në Shqipëri.
“Në kohën kur partnerët më prestigjozë ndërkombëtarë falenderojnë punën e Policisë së Shtetit, nuk e kuptojmë tendencën e një Partie politike Shqiptare për të zbehur rolin e policisë duke sajuar të pavërteta. Hetimet nuk kanë perfunduar, pasi Policia dhe Prokuroria në bashkepunim me partnerët nderkombetare po vazhdojnë me intensitet hetimet per zbulimin e antareve te tjere te ketij rrjeti të trafikut nderkombetar”, sqaron MB.
Në të njëjtën kohë, Ministria lidhur me deklaratën referuar shtetasit Fatjon Skënderi, sqarojmë se ky shtetas nuk është shpallur kurrë në kërkim nga Policia e Shtetit dhe as nga Prokuroria.
“Sqarojmë se në datën 1 Shtator 2014, shtetasi Fatjon Skënderaj, ka qenë objekt i një atentati në Tiranë, ngjarje për të cilën pas referimit nga Policia në prokurori, Prokurori ka regjistruar Procedimin Penal Nr.6106-2014, për veprën penale të “Vrasjes me paramendim e mbetur në tentativë”. Më pas, drejtoria e policisë Tiranë në bashkëpunim me prokurorinë kanë kryer tëgjitha veprimet e nevojshme hetimore si kontroll banese e ketij shtetasi, shoqërimi në komisariat të tij dhe personave të tjerë që kishin dijeni për rrethanat e ngjarjes, si dhe të veprimeve të tjera me metodat speciale të hetimit. Shtetasi Fatjon Skenderi në kohën kur ka dalë jashtë Shqiperisë nuk ka patur asnjë shkak ligjor për t’u penguar. Hetimet për këtë ngjarje janë në vijim”, thuhet në reagim.
als_Latn als_Latn als_Latn als_Latn als_Latn als_Latn